Hebrėdā

Hebrėdā, Hebrėdu salas (giel. Innse Gall, onglėškā: Hebrides) – salīns Atlonta ondenīnė, Britu salūs, pri vakarėniu Škuotėjės krontū. Pakliūn i JK sandora. Prėgol aple 500 salū, katras padalītas i do skīrio: Vėdėnē Hebrėdā – Skajos, Malos, Aila, Džura, Stafa ė Mažuosės salas, Ėšuorėnē Hebrėdā – Luisa sala, Harisos, Berneriejos, Šiaurės Joistos, Pėitū Joistos, Bara ė Sent Kilda. Salīna platībė īr 7555 km². Pėrmaun kūlėngas līgomas, kalvas ė žemi kalnā. Aukštoms lėgė 1009 m (Kulin Hilza k., Skajaus s.). Tēsēs lavas laukā, aplediejėmu znuokā (trogā, karas). Pėivas, viržīnā, beržū guojee, pelkīnā. Gīven aple 29 tūkst. žmuoniū (1994 m.). Hebrėdus apgīvava keltu tautas. Nū IX o. lėgė 1266 m. prigolė Nuorvegėjē.